NaiveNeuron/SloPal huggingface dataset:
Kotleba, Marek, poslanec NR SR (2021-02-24):
Ďakujem za slovo. Dámy a páni, pán minister, mňa len mrzí, že tento zákon je v skrátenom konaní, pretože naozaj k tomuto zákonu mohla byť nejaká naozaj debata rozsiahlejšia a vedeli by sme sa tam vyjadriť k viacerým tým veciam a nielen k tomuto, ako môžu prichádzať tie pokuty. Pretože vlastne týmto zákonom alebo teda touto novelou zákona sa sčasti vraciame do toho pôvodného zákona bez tej novely, ktorá bola, ktorá bola v lete. A naozaj v tom starom znení tie pokuty chodili ľuďom aj po troch rokoch alebo teda medzi dvomi-tromi rokmi a tí ľudia jednoducho si naozaj nevedeli spomenúť, či tú diaľničnú nálepku mali alebo nemali. A konkrétne v jednom príklade, ktorý som aj ja osobne riešil, sa stalo to, že občanovi prišla pokuta v sume 150 euro, samozrejme, ak by ju zaplatil, bolo by to 100 euro. Ten občan si nepamätal, či pred dajme tomu dvomi rokmi mal tú diaľničnú známku, a preto nevedel, ako má, nevedel, ako má konať, lebo rozhodnutie mu prišlo z okresného úradu. Čiže kontaktoval okresný úrad, že si nie je vedomý, oni od neho, samozrejme, žiadali potvrdenie, ktoré nemal, čiže musel kontaktovať národnú diaľničnú, kde mu opätovne vystavili potvrdenie o tom, že tú diaľničnú nálepku mal zakúpenú. Následne ten doklad musel odoslať na okresný úrad, čiže ten človek, ktorý v tom nevie chodiť, jednoducho bol hotový. A touto novelou sa sčasti k tomu vraciame. (Reakcia ministra.) Áno, je tam do tých 60 dní, lenže, lenže začne sa to konanie, ale aj tak pokutu môžu dať až do troch rokov podľa tejto novely zákona. (Reakcia ministra.) Áno, no, neviem, či si vie, pretože niektoré... (reakcia ministra), no, ale viete, všetko je to elektronicky, čiže on to fyzicky nemá a tie úseky... (Reakcia ministra.) Ale nie každý má mail, napríklad niektorí poslanci nemajú ani poslanci možno nemajú... (Prerušenie vystúpenia predsedajúcim.)
Žiga, Peter, podpredseda NR SR (2024-04-18):
Pán poslanec Hlina, poverený bude príslušný podpredseda, parlament bude funkčný, akurát plénum rozhodlo o tom, že najbližšie hlasovanie bude v stredu o jedenástej hodine. Nemám čo k tomu dodať. Vyhlasujem prestávku päť minút. (Prestávka.)
V. Veteška, podpredseda NR SR: (2005-06-22):
K. Fajnor, poslanec: Ďakujem pekne, pán predsedajúci. Chcel by som nadviazať na predrečníka, na kolegu Ivanka. Hovorí o dôvere občanov. Začnem od tej dôvery. Keď nastupovala prvá Dzurindova vláda a bola volebná kampaň, keď dostali otázku, ide vám len o privatizáciu a rozkradnutie národného majetku, tak povedali: Kopete do otvorených dverí. Ak chcem hovoriť o tej dôvere ďalej, keď sa končilo predchádzajúce volebné obdobie, tak prijali 24 sociálnych zákonov, ktoré po nástupe novej vládnej koalície ste veľmi primitívne jednoducho zhodili zo stola a o morálke a dôvere občanov ste vtedy absolútne nerozprávali. Chcem vám povedať jednu vec. Po rozdelení federácie vyšla zaujímavá, nie je to štatistika, je to jedna medzinárodná, vysoko uznávaná ratingová spoločnosť, ktorá zisťovala mieru chudoby, tak budete prekvapení. Najnižšia miera chudoby vo svete je v Českej republika, vážení, bolo to publikované v Pravde. Slovensko patrí za tých 15 rokov medzi krajiny s najvyššou mierou chudoby, a to sme spolu začínali na jednej úrovni, totižto plat vo VSŽ Košice bol presne taký istý vo funkcii taviča ako plat vo VSŽKG v Ostrave a tak ďalej. Ja chcem povedať, dnes nám jedna tretina detí žije v chudobe a tu sa kolega vedľa na mňa usmieva, to nie je na smiech, to je na plač, pán kolega z SMK, je to, žiaľ, aj vaša robota. Chcem povedať ďalšiu vec. Čo sa týka HDP, je veľmi zaujímavé, chválite sa, že HDP je už vyššie ako v roku 1989 o päť, sedem percent. Ako je možné, kam odišli tie prostriedky, keď nie ste schopní financovať nič. A posledné, čo chcem povedať, nielenže ste rozkradli tento majetok, ale zadlžili ste túto republiku na neuveriteľnú sumu, ktorú budú splácať deti našich detí... (Prerušenie časomierou.)
Kollár, Boris, predseda NR SR (2022-03-17):
Prosím, prezentujme sa a hlasujeme. (Hlasovanie.) Prítomných 128 poslancov, 116 za, proti 3, zdržali sa 7, nehlasovali 2. Uvedený návrh sme schválili.
Cigániková, Jana, poslankyňa NR SR (2018-06-13):
Ďakujem za slovo. Elen, ty vieš, že ja som ti na chodbe, keď si mi o tom pred chvíľočkou hovorila, že som ti povedala, že my to nepodporíme. Odmietla som to hlavne preto, lebo je to takéto sťahovanie najnižšieho ovocia, je to vyslovene populistický ťah a získavanie lacných bodov, ktoré robí veľmi často SMER. Nebuďte nervózni, pokračuje to, lebo práve to chcem povedať. Ešte, ešte dôležitá vec, je to bez diskusie, narýchlo, presne to, čo vyčítam ministerstvu, a nemyslím si, že je správne pozerať sa, robiť výnimky. Myslíme si, že takto to nefunguje preto, lebo mal by to riešiť trh, mal by byť normálne vytvorený tlak na mzdy sestier, ktorých je málo, a práve preto by mal byť teda o ne záujem, mal by o nich prebiehať práve teraz boj medzi zamestnávateľmi a tí by mali bojovať aj zvýšením platov. Lebo ak by to takto fungovalo, tak potom dajme zákon, že dvojnásobný plat všetkým alebo 2 000 eur minimálna mzda, to patrí do tejto kolónky, takéto návrhy. Ale musím povedať, keď nad tým tak zamýšľam a keď ťa počúvam, nefunguje tu, nefunguje ten trh, pretože sa ignorujú pravidlá pri sestrách napríklad o tom dodržaní personálnych normatívov a iné ďalšie, ktoré by spôsobovali ten tlak na zvyšovanie platov. Fico rozdáva balíčky jak blázon, mám obavu, že minie všetko, čo je v rozpočte, a na tie sestry nezostane. Takže naozaj aj tuto s Eugenom, ktorý má na starosti verejné financie v SaS-ke, si vravíme, či práve, práve sestry by možno nemali byť tie, pri ktorých si povieme aj my, že, a viete čo, však dobre, lebo zaslúžia si, lebo keď sa minie všetko na iné, tak už asi pre nich naozaj nezostane. Takže nechcem tým povedať áno alebo nie, podiskutujeme, ale naozaj si myslím, aj keď nie týmto smerom, ale naozaj si myslím, že toto nie je správna cesta, ktorou by mal politik ísť. Na druhej strane je obrovská pravda, ten trh nefunguje preto, lebo štát a štátne orgány si nerobia svoju robotu, kontrolu a všetko tak, ako má byť, takže im treba pomôcť. Takže budeme zvažovať.
M. Číž, podpredseda NR SR: (2009-12-01):
Nasledujúcim bodom programu je druhé čítanie o vládnom návrhu zákona o celoživotnom vzdelávaní a o zmene a doplnení niektorých zákonov , parlamentná tlač č. 1245, spoločná správa výborov č. 1245a. Opäť máte, pán podpredseda vlády a minister školstva, slovo a odôvodnite, prosím, tento vládny návrh zákona.
Dostál, Ondrej, poslanec NR SR (2017-12-06):
Pán poslanec Rajtár, napriek všetkým výhradám, ktoré môžeme mať k SMER-u, jedno sa mu musí uznať, PR mašinéria z Úradu vlády funguje naozaj geniálne, schôdza, ktorá je venovaná odvolaniu alebo vysloveniu nedôvery ministrovi vnútra Robertovi Kaliňákovi, v podstate prebieha, akoby to bola schôdza o vyslovení nedôvery poslancovi Rajtárovi, lebo sa tu hovorí o hriechoch všetkých predstaviteľov opozície. Až je človeku miestami ľúto, že v SMER-e sú takí strašní milovníci ústavy, že im to znemožňuje podať návrh na vyslovenie nedôvery poslancovi, lebo to by bolo vecne rozhodne primeranejšie, aj keď protiústavné.
Bublavý, Dušan, poslanec NR SR (2014-05-27):
Veľmi pekne ďakujem všetkým kolegom, ktorí podporujú môj a kolegov návrh, dvoch kolegov, ktorí dali so mnou. Ja si myslím, že naozaj starostovia hospodária s verejnými zdrojmi a je potrebné ozaj, aby tá gramotnosť bola a aby to bolo aspoň na úrovni, ako sú hlavní obecní kontrolóri. Takže to vzdelanie naozaj je potrebné. A ďakujem veľmi pekne za podporu.
Šutaj Eštok, Matúš, poslanec NR SR (2020-07-23):
Ďakujem pekne za slovo. Pán minister, vy ste tu hovorili o obraze, ktorý vytvára pán premiér v zahraničí, tak ja vám ho skúsim zhrnúť prostredníctvom tak obľúbených statusov na sociálnej sieti pána Matoviča. Takže najprv fotka na motorke, potom fotka s belgickými policajtami, potom fotka šošovice, ktorú mal na desiatu, nasleduje fotka kelímku s raňajkami, potom je fotka nočného Bruselu, fotka rannej kávičky, potom je povestná fotka s kastrólom mušlí, ten preklad vo francúzštine radšej tu nebudem spomínať, ako sa ten kastról ozaj volá. Na záver je rozhovor pre nemeckú televíziu, keď sa ho nemecká novinárka pýta: „Wie bitte?“ Pán premiér odpovedá: „U nás sa vraví vy-bi-té baterky.“ Čiže toľko k zahraničnému obrazu Slovenskej republiky. Český Reflex to zhrnul, ja ešte raz zopakujem: „Z novej slovenskej vlády sa stala banda plagiátorských šaškov a klamárov.“ Z vás, drahá vláda. Pán minister, to myslíte ozaj vážne, že za opajcovanú, ukradnutú diplomovku zlodeja, plagiátora a podvodníka magistra Matoviča môže súčasná opozícia? To ozaj? Ozaj išiel mu to napísať Fico alebo Pellegrini, tú diplomovku? Oni to urobili zaňho? A ešte na záver vás poprosím, pán minister, nie ste ani policajt, ani prokurátor, ani sudca, ani kat, tak takéto odvážne tvrdenia, prosím, tie si nechajte pre vašich kolegov. Ďakujem pekne.
Grendel, Gábor, podpredseda NR SR (2021-05-03):
Deväť faktickým poznámok na vystúpenie pána ministra. Končím možnosť prihlásiť sa s faktickými poznámkami. Pani poslankyňa Marcinková ako prvá, nech sa páči.
Krajčí, Marek, minister zdravotníctva SR (2020-11-24):
Vážený pán predsedajúci, vážené kolegyne, vážené panie poslankyne, vážení páni poslanci, návrh na skrátené legislatívne konanie predkladá vláda Slovenskej republiky ako iniciatívny materiál s cieľom prijať zákonné úpravy v súvislosti s garantovaním ústavného práva občanov na ochranu zdravia, to je garantované čl. 40 Ústavy Slovenskej republiky a čl. 31 Listiny základných práv a slobôd, ktoré by mohlo byť v dôsledku výkonu exekúcie voči zdravotníckym zariadeniam ako dlžníkom spôsobilé toto ústavné právo ohroziť z dôvodu nemožnosti plnenia činností vyplývajúcich poskytovateľom zdravotnej starostlivosti zo všeobecne záväzných právnych predpisov, a zefektívňovať uplatňovanie prijatých opatrení v čo najskoršom možnom termíne. Potreba bezodkladného prijatia navrhovanej právnej úpravy vyplýva najmä zo skutočnosti, že v súčasnej situácii šírenia ochorenia COVID-19 spôsobeného koronavírusom SARS-CoV-2, kedy vznikol nielen v Slovenskej republike, ale aj na globálnej úrovni stav hodný osobitného zreteľa, sú poskytovatelia zdravotnej starostlivosti vystavení rizikám vyplývajúcim z nedostatku finančných zdrojov. To znamená, v dôsledku objektívnych skutočností môžu byť v období núdzového stavu vystavené rizikám a to z dôvodu záväzkov, ktoré evidujú za obdobie pred nadobudnutím účinnosti tohto zákona. Dopady krízovej situácie v súbehu s týmito záväzkami minulých období môžu mať za následok ohrozenie činnosti daných zdravotníckych zariadení s priamym dopadom na systém verejného zdravotného poistenia a sieť poskytovateľov zdravotnej starostlivosti, prostredníctvom ktorých je zabezpečený výkon ústavného práva občanov vyplývajúceho z čl. 40 Ústavy Slovenskej republiky na prístup k zdravotnej starostlivosti. Vážený pán predsedajúci a vážené panie poslankyne, vážení páni poslanci, vláda Slovenskej republiky navrhuje Národnej rade Slovenskej republiky, aby sa vzhľadom na to, že môže dôjsť k ohrozeniu základných ľudských práv a slobôd, uzniesla podľa § 89 ods. 1 zákona č. 350/1996 Z. z. o rokovacom poriadku Národnej rady Slovenskej republiky na skrátenom legislatívnom konaní o návrhu zákona, ktorým sa dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov. Ďakujem pekne.
J. Počiatek, minister financií SR: (2009-02-10):
Vzhľadom na zhoršujúcu sa ekonomickú situáciu v dôsledku radikalizácie prejavov globálnej finančnej a hospodárskej krízy sa hľadajú všetky dostupné nástroje hospodárskej politiky na zabránenie devastačných dopadov finančnej a hospodárskej krízy na všetky oblasti hospodárstva a ekonomického života spoločnosti. Vzhľadom na uvedené je potrebné urýchlene umožniť zmenou zákona č. 222/2004 Z. z. o dani z pridanej hodnoty v znení neskorších predpisov skrátenie lehoty na vrátenie nadmerných odpočtov a prijatie ďalších opatrení. Ďakujem za slovo, skončil som.
B. Bugár, podpredseda NR SR: (2004-11-30):
G. Krajči, poslanec: Chcem teda dokončiť. Myslím si, že keď sa tu obraciame na to, aby boli voľby na Ukrajine zabezpečené demokratickými štandardmi, tak nechajme demokratické inštitúcie, aby o tom mohli rozhodnúť. A tými demokratickými inštitúciami je Najvyšší súd Ukrajinskej republiky, parlament a prezident, riadne zvolení ľuďmi v posledných voľbách, tak nevstupujme do tohto diania tým, aby sme konštatovali už dnes porušenie volieb na Ukrajine.
Danko, Andrej, predseda NR SR (2020-01-21):
Ďakujem. Pani poslankyňa Remišová.
P. Hrušovský, predseda NR SR: (2004-03-16):
S. Husár, poslanec: Nuž ja sa, vážený pán kolega Šimko, pridám tou poslednou vetou, pretože aj mňa ste veľmi sklamali, pretože po roky ste mi vyzerali ako rovný a čestný chlap. Ale dovoľte, aby som aj ja v tomto pôstnom období, ako ste  vy povedali, prehovoril hlasom alebo jazykom kresťana. Čo sa vlastne stalo? Dohromady nič. Napísali ste scenár na nové pašie, v ktorých je mesiáš jasný. A okrem vás teraz do týchto pašií potrebujete aj dvoch lotrov na pravú a ľavú stranu. Máte už aj tých, HZDS a SDKÚ, len, prosím, pozor, tie skutočné pašie skončili ukrižovaním. Vo vašom prípade by to ukrižovanie bolo absolútne nezmyselné, pretože naozaj je postavené na tom, čo hovorili kolegovia. Keby ste dnes mali ešte kreslo vyhradené tam, kde som vás videl predtým, by ste stáli za týmto veľkým pultom a obhajovali desiatkami argumentov a vám vlastným spôsobom pozíciu pána podpredsedu vlády. Takže nestavajte sa, prosím, tam, kde vaše miesto nie je, nestavajte sa do radov opozície a nehovorte o jednote opozície, nehovorte a nevstupujte do nášho svedomia, pretože momentálny najväčší problém, ktorý máte, je vysporiadať sa so svojim vlastným svedomím.
D. Lipšic, poslanec: (2007-05-18):
Vy ste povedali, že harmonizácia je nevyhnutná, ak má byť Európska únia súštátím. Ale ja pevne verím, že Európska únia súštátím, pán kolega, nebude. My nepotrebujeme super štát, my nepotrebujeme federálnu Európsku úniu. Ak je váš názor názorom aj vášho poslaneckého klubu, že Slovensko sa má vzdať svojej zvrchovanosti a odovzdať ju európskemu super štátu, tak mi je veľmi ľúto, kam táto vláda Slovensko chce doviesť. Ďakujem. (Potlesk.)
Glváč, Martin, podpredseda NR SR (2019-03-28):
S reakciou... Štyri faktické poznámky. Poslankyňa Šimkovičová, procedurálny? Faktická, takže jeden, dva, tri, štyri, päť, šesť. Končím možnosť prihlásiť sa. Päť. Pani poslankyňa Šimkovičová, nie? Takže asi s ňou, takže šesť. Končím možnosť prihlásiť sa. Nech sa páči, poslanec Budaj, prvý.
Karas, Daniel, poslanec NR SR (2024-09-26):
Ďakujem pekne za slovo. Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona týmto výborom na prerokovanie: Ústavnoprávny výbor Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre hospodárske záležitosti, Výbor Národnej rady Slovenskej republiky pre verejnú správu a regionálny rozvoj, Výbor Národnej rady Slovenskej republiky pre sociálne veci, Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali ihneď. Prosím, dajte o mojom hlas... (Rečníkovi sa vypol mikrofón.)
Danko, Andrej, predseda NR SR (2018-10-22):
Otváram všeobecnú rozpravu. Do rozpravy som dostal písomnú prihlášku pána poslanca Dostála. Nech sa páči.
B. Bugár, podpredseda NR SR: (2003-10-23):
S. Albert, poslanec: Áno, áno.
Hudacký, Ján, poslanec NR SR (2014-04-01):
Ďakujem pekne, predseda. Chcem vás požiadať o stiahnutie návrhu zákona o ochrane subdodávateľov (tlač 899) a posunúť ho na ďalšiu schôdzu Národnej rady. Ďakujem pekne. Spolupredkladateľ s tým súhlasí.
Heger, Eduard, dočasne poverený predseda vlády SR, poverený riadením Ministerstva financií SR a Ministerstva zdravotníctva SR (2023-03-16):
Uhm. Ďakujem pekne. No ja som sa vám snažil dať v tej prvej odpovedi fakty a ak sa pýtate, že či považujem niečo za vhodné alebo nevhodné, tak v prvom rade považujem za nevhodné, ak sa ľudia bez akejkoľvek expertízy alebo dostatočných faktov vyjadrujú k veciam, o ktorých nemajú dostatok faktov a expertízy. Toto devalvuje akúkoľvek odbornú diskusiu, ktorá je potrebná, a obzvlášť tu v parlamente by mala prebiehať. Mne osobne naozaj príde nevhodné, ak ľudia disponujú so svojimi názormi a ako by to bol názor celej Republiky alebo ľudí, ktorých zastupujú. Myslím si, že tu v parlamente by sa mala naozaj viesť výrazne odbornejšia diskusia.
Grendel, Gábor, podpredseda NR SR (2021-11-02):
Ďakujem, pán poslanec. Pán poslanec Taraba, nemôžem vám zatiaľ dať slovo, keďže išlo o úvodnú reč zatiaľ. Dávam slovo spravodajcovi, ktorého určil navrhnutý gestorský výbor pre ľudské práva a národnostné menšiny, pánovi poslancovi Petrovi Pollákovi.
Jurinová, Erika, podpredsedníčka NR SR (2015-10-01):
Ďakujem, pán navrhovateľ. Dávam slovo spravodajkyni, ktorú určil navrhnutý gestorský výbor pre sociálne veci, Erike Jurinovej.
Baláž, Radovan, poslanec NR SR (2017-05-16):
Ďakujem za slovo, pán predsedajúci. Prosím, dajte hlasovať o tom, že Národná rada sa uzniesla prerokovať predložený návrh zákona v druhom čítaní.
Žitňanská, Lucia, ministerka spravodlivosti SR (2011-09-06):
Ďakujem pekne. Myslím si, že táto debata sa postupne začala naozaj veľmi dobre rozvíjať a zhodneme sa, aj pán poslanec Čaplovič, aj pán poslanec Mamojka, že áno, od škôl to začína. A zhodneme sa aj v tom, že vývoj, zotrvačnosť majú svoj vplyv, o tom som koniec koncov hovorila. A tá zotrvačnosť, ktorá so sebou nesie tie neformálne pravidlá, ktoré sú mnohokrát silnejšie, ako tie pravidlá, ktoré tu dohodneme, samozrejme, znamenajú, že ten kýžený cieľ, ktorý pred sebou máme, ako by mala justícia fungovať, nie je, samozrejme, dosiahnuteľný takto lusknutím prsta jedným zákonom zo dňa na deň, že je to cesta, po ktorej ideme, a že to svojím spôsobom možno robíme pre naše deti, verím, že tie staršie a nie tie mladšie. Napriek tomu ale musím položiť jednu otázku, lebo ja počas toho predchádzajúceho roka som tu stála veľmi často, pretože ja súhlasím s vami a opäť sa zhodneme, pán poslanec Mamojka, súhlasím s vami, že ten efekt sa môže dosiahnuť len nejakou masou čiastkových opatrení, ktoré dokopy vytvoria celok, ktorý vytvorí tlak na efektívny a fungujúci systém, a, samozrejme, aj tá masa opatrení sa prejaví s určitým časovým odstupom. Ja som tu stála tak často preto, pretože presne tohto som si vedomá, a preto sme v legislatívnom pláne na rok predchádzajúci aj ten, ktorý mám pred sebou, si dali také množstvo úloh a zákonov, aby sme tú skladačku vyskladali, aby sme ju vyskladali čo najskôr. A ja naozaj kladiem otázku, dnes je na stole novela ústavy, ktorá hovorí o oddelení funkcie predsedu Najvyššieho súdu a predsedu Súdnej rady. Mimochodom je to v programovom vyhlásení vlády. Pán poslanec Madej sa opäť dnes mýlil, keď povedal, že to nie je. Okrem tohto návrhu, ktorý sa môže osobne týkať osoby súčasného predsedu Najvyššieho súdu, pretože keby prešiel tento návrh, tak namiesto dvoch funkcií by mu zostala len jedna. Povedzte mi to konkrétne ustanovenie, ktoré sa konkrétne dotklo kompetencií predsedu Najvyššieho súdu? Tak mi povedzte to konkrétne ustanovenie? Je to zverejňovanie rozhodnutí? Sú to verejné výberové konania? Je to verejné zasadnutie Súdnej rady? Ako sa ho dotkne konkrétne, keď si obvod každého krajského súdu bude voliť svojho zástupcu v Súdnej rade? Povedzte mi to ustanovenie a potom to môžete tvrdiť. Nastavujeme systém, hľadáme slabé miesta v systéme a nastavujeme systém. Ďakujem pekne.
V. Veteška, podpredseda NR SR: (2006-08-03):
Nech sa páči, zapnite mikrofón pani poslankyni Nachtmannovej.
Viskupič, Marián, poslanec NR SR (2021-06-23):
Ďakujem pekne za slovo, pán predsedajúci. Idem od konca. Pán poslanec Kočiš, úplný súhlas. Myslím si, že, doplním len jednu vetu k tomu, čo ste povedali. Nie je lepší výdavok obce ako pre deti, aj keby hneď ich to stálo niečo navyše. Ale nestojí, pretože presne tak, je to o podielových daniach, viac detí, viac peňazí, viac normatívov, takže toto je zabezpečené. K pánovi poslancovi Valáškovi, práve aj tu je presne tá situácia, áno, niekto povie, mala sa postaviť veľká, väčšia škôlka, ja hovorím ani nie. Raz tie škôlky budú veľké, ono to proste tá krivka, budeme starnúť, tých detí bude menej. Práve o tom je ideálna situácia tejto obce, kde má vlastne priestory v základnej škole. Doteraz tam boli 3 triedy, teraz budú prázdne. Vedela tam byť jedna naplnená dodatočná trieda, tým pádom mohla fungovať. A je to presne to využitie kapacít, že teraz treba 4 triedy na materskej. Možno o pár rokov už ich bude treba menej, ale zasa budú tie deti v základke, že presne táto efektivita využiteľnosti a aby tie priestory boli dlhodobo využité a bola tam tá ekonomika, v tomto prípade to bolo úplne jasné. A poviem aj ja, zopakujem to, čo povedal pán poslanec Kočiš, nerozumiem, nechápem a som smutný z konania predmetnej starostky, prečo proste neumožnila v situácii, keď cca 20 detí potrebovalo ísť do škôlky a nedostalo sa a dneska sú už teda porozdeľované po iných obciach. Je to fakt nepochopiteľné. Ďakujem pekne.
Nash, Natália, poslankyňa NR SR (2023-12-13):
Ďakujem za slovo, pán predsedajúci. Tiež chcem pochváliť pána, pána poslanca Jakaba za jeho iniciatívu pre ľudí, pretože získať informácie o 900 poplatkoch je určite veľmi náročný šport a vyžadovalo by si to hodiny návštev na rôznych weboch rôznych úradov. Takže za toto naozaj že veľká vďaka. A čo si ja myslím. Ja keď som si vybavovala pas tento rok, tak najskôr som tam stála dve hodiny a nedostala som ani časenku, takže na druhý deň som tam prišla asi hodinu pred otvorením, aby som tú časenku dostala a tiež som tam vystála asi dve hodiny rad na to, aby ma odfotili. Takže ak chcete vyberať vyššie poplatky za služby štátu občanom, tak najskôr tieto služby poskytujte kvalitne a efektívne. Tiež chcem povedať aj toľko, že toto zvyšovanie poplatkov sa dotkne najmä strednej a nižšej príjmovej skupiny obyvateľov, čo je naozaj nehorázne, aj to sú vaši voliči. Ďakujem.
B. Sániová, poslankyňa: (2010-03-03):
V článku I sa za bod 13 vkladá nový bod 14, ktorý znie: „V § 40 ods. 12 znenie poslednej vety sa nahrádza znením: „Ak tento zákon neustanovuje inak, osvedčenie o akreditácii má platnosť 5 rokov. Osvedčenie o akreditácii nemožno previesť na inú právnickú alebo fyzickú osobu.“.“ Odôvodnenie. Ide o technickú úpravu v súvislosti s bodom 3 tohto návrhu. Ďalšie body sa primerane prečíslujú. Ďalej, v čl. I bode 14 § 40 ods. 13 písm. c) sa slovo „schválenie“ nahrádza slovom „vyjadrenie“. Odôvodnenie. Je to úprava v súvislosti s bodom 3 tohto návrhu. V článku 1 bod 15 znie: „V § 40 sa za odsek 13 vkladá nový odsek 14, ktorý znie: „Zmena týkajúca sa akreditovaného programu podľa ods. 13 písm. c) vyžaduje vydanie nového osvedčenia o akreditácii, ktorým sa súčasne zruší pôvodné osvedčenie o akreditácii, ak ide o zmenu údajov uvedených v osvedčení o akreditácii. Ministerstvo zdravotníctva vydá nové osvedčenie o akreditácii najneskôr do 90 dní od predloženia kompletných dokladov viažucich sa k zmene. Doba platnosti každého nového osvedčenia o akreditácii podľa prvej vety sa skracuje o dobu, počas ktorej boli v platnosti pôvodné osvedčenia o akreditácii.“.“ Odôvodnenie. Upresňuje sa proces vydávania nového povolenia. Kolegyne, kolegovia, ďakujem vám za pozornosť.
B. Bugár, podpredseda NR SR: (2002-12-12):
(Hlasovanie.) Prítomných je 134 poslancov, za návrh 131, proti 1, nehlasovali 2. Konštatujem, že aj tento návrh uznesenia sme schválili. Teraz pristúpime k hlasovaniu o vládnom návrhu na voľbu predsedu Poštového úradu, tlač 30. Spravodajca pán poslanec Jasovský podal návrh, aby sme o tomto návrhu vlády hlasovali verejne, takže nech sa páči, prezentujme sa a hlasujme o tomto návrhu pána spravodajcu, aby sme o tomto návrhu hlasovali verejne. (Hlasovanie.) Prítomných je 135 poslancov, za návrh 135. (Potlesk.) To je druhý úspech pána poslanca Jasovského. Takže budeme hlasovať o tomto návrhu verejne. Pán poslanec, nech sa páči, môžete uviesť návrh.
Bugár, Béla, podpredseda NR SR (2016-09-21):
Nech sa páči, prezentujme sa a hlasujme o tomto návrhu. Hlasujeme o tlači 219. (Hlasovanie.) Prítomných 135, za 55, proti 1, zdržalo sa 78 poslancov, nehlasoval 1. Konštatujem, že tento návrh sme neschválili. Teraz budeme pokračovať hlasovaním o bode 68, a to o návrhu skupiny poslancov na vydanie zákona, ktorým sa mení zákon č. 595/2003 Z. z. o dani z príjmov (tlač 220). Pán poslanec Rajtár, nech sa páči, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 595/2003 Z. z. o dani z príjmov v znení neskorších predpisov , tlač 220.)
Laššáková, Jana, podpredsedníčka NR SR (2013-06-17):
Pán poslanec Poliačik, nech sa páči.
A. Belousovová, podpredsedníčka NR SR: (2006-12-13):
Chcem sa ešte opýtať pána navrhovateľa, pán minister, chcete zaujať stanovisko? Nie. Pán spoločný spravodajca, žiadate si záverečné slovo? Nie. Ďakujem. Prerušujem rokovanie o tomto bode programu a pristúpime k ďalšiemu bodu, ktorým je druhé čítanie o vládnom návrhu zákona o tovare a technológiách dvojakého použitia a o zmene a doplnení niektorých zákonov . Vládny návrh zákona ste dostali pred prvým čítaním ako tlač 87 a spoločnú správu výborov máte ako tlač 87a. Prosím znovu pána ministra Jahnátka, aby vládny návrh zákona odôvodnil. Pán minister.
Laurenčík, Milan, podpredseda NR SR (2021-05-04):
Prosím, prezentujme sa a hlasujme o návrhu zákona ako celku. (Hlasovanie.) Prítomných 131, za 118, proti 0, zdržalo sa 12, nehlasoval 1. Konštatujem, že sme schválili vládny návrh novely zákona č. 203/2011 Z. z. o kolektívnom investovaní. Teraz prosím povereného člena výboru pre kultúru a médiá pána poslanca Milana Potockého, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 207/2009 Z. z. o podmienkach vývozu a dovozu predmetu kultúrnej hodnoty, tlač 469, bod 10 schváleného programu. Nech sa páči, máte slovo. (Hlasovanie o vládnom návrhu zákona, ktorým sa mení a dopĺňa zákon č. 207/2009 Z. z. o podmienkach vývozu a dovozu predmetu kultúrnej hodnoty a o doplnení zákona č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov v znení neskorších predpisov a ktorým sa mení a dopĺňa zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov , tlač 469.)
Blanár, Juraj, podpredseda NR SR (2021-10-20):
Pán poslanec Suja, môžete reagovať na faktické poznámky.
Kadúc, Miroslav, poslanec NR SR (2014-12-09):
Ďakujem pekne. No mňa tiež trošku šokla, ten, ten váš argument, že o preukazovaní pôvodu majetku, na to máme osobitný zákon. Presne kolegovia predo mnou hovorili, ten zákon z roku 2010 prijatý za vašej vlády, vlajková loď vášho pána premiéra. Podľa mojich vedomostí nie je ani jedno jediné konanie, alebo nie je ani jeden efekt z tohto zákona. Ani jeden. Toto je jasný dôkaz, ako vy tvoríte zákony. Čistý marketing. Čistý marketing. Za štyri roky ani jeden prípad, pán podpredseda Číž. Ako to je, to je hrozivé. A tento zákon smeruje takisto k tomu. Ja som inak sa na to pýtal pána premiéra v interpeláciách, odkazujem na ňu, prosím vás, pozrite si ju, akým alibistickým spôsobom mi odpovedal na tento konkrétny zákon. Som sa ho pýtal, kedy ho sfunkční. Odporúčam odpoveď. Vy ste povedali, že SMER má záujem, aby sa prijal korektný zákon o ochrane verejného záujmu. Veď my meškáme už, už desať rokov. A konkrétne pri vás meškáme už rok, pretože tento zákon je konsenzuálny. Je to kompromisné riešenie opozície, aj vládnej strany. Vy ste tam mali zástupcu. Rok meškáme, rok meškáme s týmto zákonom. Čo chcete ešte študovať? Veď ste tam mali vášho zástupcu. Tam už nie je čo študovať. Ten zákon už len treba prijať. A len pripomínam, máme druhé čítanie, vychytajme tie muchy. Ten zákon je potrebný. Prečo to neurobíme? A ja to zopakujem ešte raz. Ten zákon bol komentovaný, pripomienkovaný, doplnený aj zástupcom vašej strany. Na každom jednom stretnutí sa ten zástupca, bol tam, komentoval a nakoniec dal súhlas. Predseda parlamentu povedal, ten zákon môže ísť do prvého čítania. Nakoniec ho stopol. Mňa zaujíma, prečo ho stopol?
Martvoň, Anton, poslanec NR SR (2013-03-20):
Ďakujem pekne. Pán poslanec, budem sa venovať iba tej časti vášho vystúpenia, teda v závere, čo ste spomínali, že ste za to, aby každý pes bol utratený za to, keď niekoho pohryzie. Úplne, ale úplne s vami nesúhlasím a som proti tomu, lebo treba rozlišovať situácie, kedy ten pes toho človeka uhryzne. Môže to byť v sebaobrane, môže to byť v obrane svojho pána, môže to byť výslovne pri hraní sa s tým psom, že to nechtiac uhryzne. Čiže jednoducho sú rôzne situácie. A dávať to iba do tej roviny, že každý pes, čo niekoho uhryzne, aj keď obraňuje svojho pána, mnohokrát tých psov majú ženy kvôli tomu, aby ich chránili tie psy, tak jednoducho je to nemiestne. Čiže v tejto veci s vami nesúhlasím. A k ostatnej časti vášho vystúpenia teda nebudem sa vyjadrovať, lebo som nebol od začiatku. Ďakujem.
I. Mikloš, podpredseda vlády a minister financií SR: (2004-01-22):
Doterajšia právna úprava dane z pridanej hodnoty platná od 1. januára 1993 bola od 1. januára 1996 nahradená zákonom Národnej rady č. 289/1995 Z. z., ktorý bol doteraz trinásťkrát novelizovaný. Vychádzajúc z uvedeného, ako aj z potreby aproximácie nášho práva s právom Európskej únie, ktorá si vyžiadala novú štruktúru zákona, bolo rozhodnuté pripraviť nový zákon o dani z pridanej hodnoty, ktorým sa súčasne dosiahla plná aproximácia nášho práva s právom Európskej únie, k čomu sa Slovenská republika zaviazala v rámci prístupového procesu. Nový zákon o dani z pridanej hodnoty je takzvaným eurozákonom, ktorý je svojou štruktúrou porovnateľný so VI. smernicou Rady 77/388 EHS, ktorá je základnou smernicou upravujúcou uplatňovanie dane z pridanej hodnoty v Európskej únii. Zo súčasne platnej legislatívy boli do návrhu zákona prevzaté všetky ustanovenia, ktoré sú v súlade so VI. smernicou a boli doplnené o oblasti, ktoré sa stanú aktuálne až naším vstupom do Európskej únie. Ide predovšetkým o celý komplex zdanenia tovarov a služieb medzi členskými štátmi v rámci vnútorného trhu, obstarávanie a dodávky nových dopravných prostriedkov, zásielkový predaj tovaru, nová registrácia subjektov pre daň, osobitná úprava zdaňovania zberateľských predmetov a starožitností, investičného zlata a podobne. Keďže je nevyhnutné, aby uvedené úpravy boli prijaté tak, aby mohli nadobudnúť účinnosť ku dňu nášho vstupu do Európskej únie, návrh zákona odporúčam schváliť. Ďakujem.
Gibalová, Monika, poslankyňa NR SR (2010-11-03):
Ďakujem pekne. Pani poslankyňa Vaľová, ja môžem len s veľkou ľútosťou skonštatovať, že hlasovanie na 7. schôdzi, žiaľ, vám poslúžilo ako smeč na váš politický marketing. Fiškálna decentralizácia bola témou celé štyri roky pri vašom vládnutí, prečo ste to nezmenili tak, ako ste nezmenili mnohé veci, ktoré kritizujete a ste kritizovali, ale nemali ste na to odvahu, ba naopak, vyrobili ste jeden nezmyselný zákon v niektorých ustanoveniach nevykonateľný. Pani poslankyňa, vo svojom vystúpení ste opäť utiekli od pravdy a vstúpili ste rovnými nohami do demagógie typickej vášho rangu a označili všetkých za neodborníkov okrem vás. A, pani poslankyňa, vaše vystúpenie považujem za pohŕdanie Ústavným súdom.
Šimečka, Michal, podpredseda NR SR (2023-12-13):
Ďakujem veľmi pekne. Pán poslanec Kišš teraz.
Bugár, Béla, podpredseda NR SR (2010-11-30):
Ak má námietku, samozrejme, môžeme hlasovať o námietke, to sa dá. Pani poslankyňa namietate? (Hlasy v sále.) Pani poslankyňa, súhlasíte s tým, aby sme hlasovali o tých štyroch bodoch, 4, 9, 12, 14, ako to navrhoval pán Senko, samostatne?
R. Madej, poslanec: (2006-10-24):
Pán predseda, prosím, dajte hlasovať
Pčolinský, Peter, podpredseda NR SR (2022-12-01):
Ďakujem pekne.
P. Hrušovský, predseda NR SR: (2004-06-23):
M. Majdová, poslankyňa: Vážený pán predseda, vážený pán minister, vážená snemovňa, dovoľte, aby som vás oboznámila so správou výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky s Protokolom proti nezákonnej výrobe a obchodovaniu so strelnými zbraňami, ich súčasťami a komponentmi a strelivom, doplňujúcim Dohovor OSN proti nadnárodnému organizovanému zločinu, ktorý máte ako tlač 624. Výbor Národnej rady Slovenskej republiky pre obranu a bezpečnosť ako gestorský výbor k návrhu na vyslovenie súhlasu s predmetným protokolom podáva Národnej rade Slovenskej republiky túto správu výborov Národnej rady. Predseda Národnej rady Slovenskej republiky svojím rozhodnutím č. 672 z 22. apríla 2004 pridelil návrh na vyslovenie súhlasu Národnej rady Slovenskej republiky s predmetným protokolom na prerokovanie týmto výborom: Výboru Národnej rady Slovenskej republiky pre hospodárstvo, privatizáciu a podnikanie a Výboru Národnej rady Slovenskej republiky pre obranu a bezpečnosť ako gestorskému výboru. Oba výbory Národnej rady Slovenskej republiky predmetný materiál prerokovali a odporúčajú Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Protokolom proti nezákonnej výrobe a obchodovaniu so strelnými zbraňami, ich súčasťami a komponentmi a strelivom, doplňujúcim Dohovor OSN proti nadnárodnému organizovanému zločinu. Výbor Národnej rady Slovenskej republiky pre obranu a bezpečnosť v súlade s rozhodnutím predsedu Národnej rady Slovenskej republiky schválil návrh na uznesenie Národnej rady Slovenskej republiky, ktorý je prílohou tejto správy. Prosím, pán predsedajúci, otvorte rozpravu k tomuto materiálu.
Zmajkovičová, Renáta, podpredsedníčka NR SR (2013-04-16):
S faktickou poznámkou dvaja poslanci. Uzatváram možnosť prihlásiť sa s faktickou poznámkou. Pán poslanec Petrák.
Figeľ, Ján, podpredseda NR SR (2012-11-29):
Pán poslanec Švejna chce reagovať. Nech sa páči.
Paška, Pavol, predseda NR SR (2014-10-14):
(Hlasovanie.) 137 prítomných, 80 za, 56 sa zdržalo, 1 nehlasoval. Tento návrh sme schválili.
B. Bugár, podpredseda NR SR: (2002-07-02):
Takže pristúpime k hlasovaniu. Nech sa páči, pani spravodajkyňa, môžete začať s návrhmi.
Mesterová, Zuzana, poslankyňa NR SR (2024-01-12):
Ďakujem pekne za slovo, pán predsedajúci. Ja by som chcela reagovať na tú časť príspevku pani Holečkovej, v ktorom poukazovala na to, že nieže len my rokujeme v skrátenom legislatívnom konaní, ktoré je v rozpore so zákonom, my ešte rokujeme aj v chaose. Lebo včera sme rokovali o Trestnom zákone, dnes sme rokovali o kompetenčnom zákone, vrátený, vrátenom vetom prezidentky a teraz na 40 minút opäť rokujeme o trestnom, o skrátenom legislatívnom konaní v rámci Trestného zákona o zmene, už ani neviem, to už je jedno. A to, to je to, že my ani, to už, tu už ani ja si nestíham triediť myšlienky, o čom všetkom mám následne rokovať, a keď toto je to zastavenie chaosu, ktorú ste prišli zastaviť, koalícia, tak ja neviem, čo ste zastavili. Mne sa tak rozum zastavuje nad vami, že čo tu stvárate už tretí mesiac. Lebo na to sa nedá, na to sa nedá reagovať vecne. Ako máme my vecne reagovať, keď na vecné argumenty prichádza len mlčanie. Rokovať evidentne chcete, keďže sme neprerušili konanie, ale potom mlčíte, lebo asi fakt nemáte k tomu čo povedať. Ale no ťažko sa mi hľadajú slová, aby som vás neurazila už aj osobne, lebo musí byť debata aj osobná, keď tento zákon sa týka osôb, ktoré sedia v tomto parlamente, nasáčkovali sa tu, aby sa ochránili a potom sa urážajú, keď my na nich poukazujeme, že oni sú dôvodom toho celého skráteného legislatívneho konania a celého, celej tejto zmeny Trestného zákona. No darmo sa budete čudovať, že na vás poukazujeme, keď ste si to sami pre seba napísali. Mohli ste konať tak, ako v normálnych slušných demokratických krajinách a keď sú voči vám dôvodné podozrenia z páchania trestného čin... z páchania trestnej činnosti, tak ste sa mohli jednoducho zdržať výkonu verejných funkcií do doby, kým by sa neobjasnili. Ak ste to neurobili, tak musíte zniesť túto rozpravu, aj keď bude osobná. Ďakujem.
Grendel, Gábor, podpredseda NR SR (2021-05-10):
Päť faktických poznámok na vystúpenie pána poslanca. Končím možnosť prihlásiť sa s faktickými. Pán poslanec Mazurek.
Hrušovský, Pavol, podpredseda NR SR (2010-12-10):
Vyhovujem vašej žiadosti, pani spoločná spravodajkyňa. Otváram rozpravu. Ešte chcem informovať, že okrem vás sa písomne do rozpravy prihlásil aj pán poslanec Mikolaj. Nech sa páči, máte slovo.
Šeliga, Juraj, podpredseda NR SR (2021-03-19):
Ďakujem pekne, pán minister. Na vaše vystúpenie chce reagovať deväť pánov poslancov a poslankýň. Ako prvý je pán poslanec Stančík, nech sa páči.
Zmajkovičová, Renáta, podpredsedníčka NR SR (2014-03-27):
Nech sa páči, pán minister, máte slovo.
Hrnčiar, Andrej, podpredseda NR SR (2016-12-07):
Pán poslanec Sopko.
Bugár, Béla, podpredseda NR SR (2018-02-06):
Nech sa páči, prezentujme sa a hlasujme o postúpení návrhu do tretieho čítania. (Hlasovanie.) Prítomných 141, za 119, proti 4, zdržalo sa 17 poslancov, 1 nehlasoval. Konštatujem, že sme v treťom čítaní . Otváram rozpravu v rámci tretieho čítania. Konštatujem, že nikto sa nehlási do rozpravy, ktorú uzatváram. Nech sa páči, záverečné hlasovanie.
Kočiš, Eduard, poslanec NR SR (2022-11-11):
Veľmi pekne ďakujem za slovo, pán predsedajúci. Kolega Mazurek vo svojej rozprave spomenul to, o čom táto dnešná rozprava, o čom táto dnešná debata by mala byť najmä. To znamená, mala by byť o riešení akútnych a pálčivých problémov celého zdravotníctva na území Slovenskej republiky. Žiaľbohu, vládna väčšina, resp. vládna menšina v parlamente sa rozhodla, že túto schôdzu síce otvorí, pretože ju považuje možno za správnu, ale záujem diskutovať, záujem debatovať, záujem možno oponovať počas rozpráv sa javí byť na bode nula, teda na bode mrazu. Máme 20 dní do totálneho kolapsu slovenského zdravotníctva, nielen veľkých nemocníc, nielen stredných nemocníc, ale najmä malých regionálnych a okresných nemocníc. Lekári, ktorí sú vo výpovediach v týchto malých okresných nemocniciach, jednoducho títo lekári nemajú záujem svoje výpovede stiahnuť, pretože sľuby, ktoré neustále počúvajú či už z ministerstva zdravotníctva priamo od ministra, či už od tieňového premiéra Slovenskej republiky Igora Matoviča alebo od „reálneho premiéra“ Eduarda Hegera sa do dnešných dní nenaplnili. A z prázdnych sľubov, z prázdnych rečí sa títo lekári nieže nenajedia, pretože lekári nebojujú „za ten zvýšený plat“. Lekári najmä bojujú za tie zlepšené podmienky, ktoré jednoducho pri výkone svojho zdravotníckeho a lekárskeho povolania potrebujú mať a na ktoré si jednoducho potrpia, pretože v 21. storočí títo lekári nemôžu pracovať v takýchto do slova a do písmena bojových podmienkach, v akých v mnohých nemocniciach pracujú a v akých nemocniciach toto svoje lekárskej povolanie vykonávajú. Čiže ešte raz apelujem, hľadajme dialóg, hľadajme konsenzus.
B. Bugár, podpredseda NR SR: (2004-11-30):
Pýtam sa vás, pán minister ako navrhovateľ, či chcete zaujať stanovisko. Nie alebo áno? Nie, ďakujem pekne. Pán spravodajca? Nie. Takže prerušujem rokovanie o tomto bode programu. Nasleduje teraz rokovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov (tlač 941). Dávam znovu slovo pánovi ministrovi vnútra Slovenskej republiky Vladimírovi Palkovi, nech sa páči.
Bugár, Béla, podpredseda NR SR (2019-09-20):
Ďakujem. Otváram všeobecnú rozpravu. Pýtam sa, kto sa hlási ústne do rozpravy. Končím možnosť sa prihlásiť ústne do rozpravy. Jedine pán poslanec Dostál za navrhovateľov. Nech sa páči, máte slovo.
Blanár, Juraj, podpredseda NR SR (2023-03-30):
Pán poslanec Taraba, reagujete na predrečníka, však?
Gröhling, Branislav, poslanec NR SR (2024-01-24):
Pani kolegyňa Cigániková, ja som sa tešil na tvoje vystúpenie, lebo som očakával, že to vystúpenie bude – tebe tak vlastné – plné emócií, pomenovania takým tým otvoreným jazykom tebe blízkym celú túto situáciu. My sme tu teraz s kolegami aj rátali, že koľký deň rokujeme, tak je to už jedenásty deň, ak sme dosť orátali, za tých jedenásť dní sme nedostali žiadne odpovede a nie je tu ani žiadna reakcia zo strany koalície. Ale to, že tvoje vystúpenie bolo bez emócií, tak to iba je znak toho, že si uvedomuješ, že aká vážna je táto situácia a ako nie sú zodpovedané všetky otázky. Hovorila si o tom, že ľudia si zaslúžia nejaké istoty, ale správne si aj dopovedala, že sú to istoty preorit... prioritne pre ich ľudí, teda pre svojich ľudí v rámci koalície. No, ja môžem povedať, že jediná istota, ktorú SMER dal Slovensku, tak je rana istoty. Hej? Že rana istoty pre spoločnosť, rana istoty pre spravodlivosť, rana istoty pre nás všetkým, všetkých. A to by sa páčilo. Samozrejme, že kolegovia z koalície sú už nervózni, veď ich to aj tu otravuje celé. Veď sa s nimi stretávame, celá táto obštrukcia, protesty úplne skazili vláde plány na to, aby zo Slovenska spravili taký ten mafiánsky štát a taký raj pre zločincov a čakali, že nikto nebude rozumieť týmto zákonom, zákonom kto... zákonom, ktorým sa znižujú radikálnym spôsobom tresty za korupciu, za trestnú činnosť, že si nikto nevšimne, že sa zruší v podstate organizácia alebo inštitúcia, ktorá korupciu vyšetruje, lebo cez sviat... sviatky ľudia toho majú veľa, a že si to nebudú uvedomovať. Tak treba si to pripomenúť, treba si to pripomenúť aj zajtrajším protestom o 18.00 hod., kam všetkých pozývam.
Šeliga, Juraj, podpredseda NR SR (2021-03-31):
Pán poslanec Krošlák.
Blanár, Juraj, podpredseda NR SR (2022-05-11):
Pán poslanec Mazurek, môžete reagovať na faktickú.
Kotleba, Marian, poslanec NR SR (2017-02-08):
Pán poslanec Zelník, máte pravdu v tom, že áno, naozaj všetci sme boli účastníci alebo teda absolventi toho povinného očkovacieho programu alebo systému, ale za čias, keď sa nás dotýkalo povinné očkovanie, tak ako som už raz povedal, tie vakcíny sa vyrábali u nás v Československu. A ja si myslím, že to zloženie tých vakcín bolo úplne iné, ako je to dnes. Ale na druhej strane chcem povedať, že si vážim to, že ste sa znova prihlásili, že ste sa snažili seriózne zareagovať na tú moju výčitku, nazvem to tak a tento váš korektný prístup oceňujem. Ďakujem pekne.
Beluský, Martin, poslanec NR SR (2020-06-09):
Ďakujem za slovo aj za všeobecný súhlas. Nebudem už dlho zdržiavať, len chcem teda ešte pár vetami zhrnúť túto rozpravu. Päť hodín diskusie. Padlo tu veľa argumentov za a veľa argumentov proti. Je teraz naozaj na každom poslancovi, aby sa rozhodol, ktoré argumenty si zobere za svoje a tak sa rozhodne aj hlasovať. Za navrhovateľov chcem ešte vyjadriť to, že sme ochotní v druhom čítaní prijať akékoľvek pozmeňujúce návrhy, ktoré tento zákon vylepšia alebo nejakým spôsobom bude vyhovovať aj tým organizáciám, ktoré sa k tomu vyjadrili, či už Zväz obchodu, alebo Odborový zväz pracovníkov obchodu a cestovného ruchu, ktoré teda mali pripomienky k tomu, aby tam bolo niekoľko nedieľ z tohto zákona vynechaných. Takisto sme ochotní baviť sa o termíne účinnosti tohto zákona, aby sme naozaj tým poslancom, ktorých trápi to, že sme teraz v kríze, aby sme neskúšali takýto zákon aplikovať. A chcem ešte povedať, že tento zákon už teraz má deväť výnimiek z maloobchodného predaja, čiže nie je to zákon, ktorý plošne zakazuje maloobchodný predaj, ale naozaj sme sa snažili myslieť aj na tie výnimky, aby naozaj sme čo najlepším spôsobom tento zákon nastavili. Ďakujem veľmi pekne za podporu. Teším sa zajtra na hlasovanie.
Ďuriš Nicholsonová, Lucia, podpredsedníčka NR SR (2017-01-31):
Pán poslanec Kollár, nech sa páči s reakciou.
Kollár, Boris, predseda NR SR (2021-12-09):
Prosím, prezentujme a hlasujeme. (Hlasovanie.) Prítomných 140 poslancov, za 98, proti 18, zdržalo sa 22, uvedený ná... nehlasovali 2. Uvedený návrh sme schválili.
P. Hrušovský, predseda NR SR: (2003-12-04):
K. Ondriaš, poslanec: Pán predseda, vy to vždy viete tak urobiť, že ten čas vyprší presne.
Číž, Miroslav, podpredseda NR SR (2014-12-03):
Teraz má slovo pani podpredsedníčka Jurinová.
Kuffa, Filip, poslanec NR SR (2020-09-24):
Ďakujem za slovo. Keď bol tento zákon v prvom čítaní, tak podľa mňa, ako si ty vravel, že ste to kritizovali. Kritizovali sme to aj my. Jediné, s čím sme vtedy súhlasili, bolo to, tá systematická zmena zaradenia tých trestných činov do skupiny trestných činov proti životnému prostrediu. Jedine s tým sa dalo asi v tom prvom kole súhlasiť. Teraz tu prišli nejaké pozmeňujúce návrhy. Ale tak jak si povedal, že si zvedavý na tú aplikačnú prax, tak to som aj ja veľmi zvedavý, že ako tá aplikačná prax bude vyzerať. A keď môžem za seba povedať, rozprával si tam nejaké rečnícke otázky alebo tak. Za týranie psov a zvierat nie som ani ja, ale to, keď sa niekto rozhodne zjesť svojho psa, tak mne osobne to napríklad nevadí.
Klus, Martin, podpredseda NR SR (2019-11-28):
Ďakujem, pani ministerka. Nech sa páči, doplňujúca otázka, pani poslankyňa.
Ľ. Jahnátek, minister hospodárstva SR: (2008-06-19):
V dôsledku prijatia nariadenia REACH došlo oproti plánovanému zneniu zákona č. 163/2001 Z. z. k výrazným zmenám v jeho obsahu. Upravujú sa kompetencie, práva a povinnosti orgánov štátnej správy v oblasti výroby a uvádzania chemických látok na trh. Posilňuje sa postavenie štátnych orgánov dozoru a kontroly z dôvodu, že nariadením sa prenáša zodpovednosť za informácie o chemických látkach a za ich hodnotenie zo štátnych orgánov na priemysel. Z pôvodného zákona sa vypúšťajú niektoré časti týkajúce sa oznamovania uvedenia chemických látok na trh, karty bezpečnostných údajov, hodnotenia rizika bezpečných chemických látok pre prevzatie a životné prostredie. Zrušujú sa tie vykonávacie predpisy, ktoré sa v tejto súvislosti stávajú nadbytočné. Ide o vyhlášky a výnosy ministerstva hospodárstva, ktoré stanovujú metódy testovania, oznamovania nebezpečných vlastností chemických látok, postupy hodnotenia ich rizika a podobne. Prijatím nariadenia REACH prejde táto oblasť z jednotlivých členských krajín na Európsku chemickú agentúru a jednotlivé členské krajiny budú plne kontrolovať plnenie ustanovení tohto nariadenia na jej území. Keďže sú podľa nariadenia REACH členské štáty povinné zabezpečiť na svojom území v plnom rozsahu kontrolu všetkých povinností uložených v priemyselnej sfére, novela zahrňuje možnosť ukladať nápravné opatrenia a rozhodovať o správnych deliktoch a pokutách pri neplnení ustanovení zákona nariadenia REACH a ďalších nariadení týkajúcich sa chemickej bezpečnosti. Návrh zákona bol prijatý v spolupráci s pracovnou skupinou zloženou zo zástupcov ministerstva hospodárstva, ministerstva životného prostredia, ministerstva zdravotníctva a Zväzu chemického a farmaceutického priemyslu Slovenskej republiky. Vážený pán predsedajúci, vážené panie poslankyne, páni poslanci, dovoľujem si vás požiadať o podporu predloženého návrhu zákona.
M. Číž, podpredseda NR SR: (2007-06-28):
Vážené kolegyne, kolegovia, pokračujeme v rozprave. Teraz vystúpi pani poslankyňa Vaľová. Pani poslankyňa Vaľová nie je v sále. Stráca poradie. Slovo má pán poslanec Halecký.
Kondrót, Maroš, poslanec NR SR (2021-10-21):
Ďakujem pekne, pán podpredseda. Milý Vlado, ja by som rád teda nadviazal. Ty si prečítal tú časť C uznesenia, ktorá navrhuje, aby Národná rada požiadala vládu a tak ďalej. Je tam ešte aj druhá časť, aby Národná rada požiadala predsedu Národnej rady Slovenskej republiky, ja som to prečítal, o zabezpečenie vypracovania realizácie plánu kontrolnej činnosti Národnej rady, čo v podstate len nadväzuje na tú jeho aktivitu, ktorú predniesol, ako som pred chvíľočkou spomenul, medzi svojimi koaličnými partnermi a žiadal o vytvorenie medzirezortnej pracovnej skupiny, ktorá nejak zapadla. A chcem upozorniť ešte na jednu vec. Je tam takisto časť D, kde navrhujeme, aby Národná rada odporučila, lebo nemôže prikazovať, predsedovi a Regulačnej rade Úradu pre reguláciu sieťových odvetví prijať účinné opatrenia na odstránenie meškania pri príprave a schválení regulačnej politiky na nové regulačné obdobie. Na vysvetlenie chcem uviesť, že v uznesení vlády 606 z roku 2019 bol prijatý integrovaný národný energeticko-klimatický plán, čo je v podstate energetická politika, výhľadovo do roku 2030, ale robí sa na päť rokov, čiže do roku ´24. Už dnes je jasné, že ten cien, ten vývoj cien je tak turbulentný, že ani nie ´23, ale ´22 alebo hneď treba aktualizovať túto energetickú politiku, a preto sme ju spomenuli. Ďakujem.
Laurenčík, Milan, podpredseda NR SR (2022-03-16):
Pán poslanec Marián Saloň, nech sa páči.
Danko, Andrej, podpredseda NR SR (2023-12-13):
Poslankyňa Škopová.